من ئەفسانەم (فیلم)

**من ئەفسانەم** (بە ئینگلیزی I Am Legend)، فیلمێکی خەیاڵی زانستی و ترسناکی ئەمریکییە لە دەرھێنانی فڕانسیس لۆرانس و ڕۆڵگێڕانی سەرەکی وێڵ سمیث، بیرۆکەی ئەم فیلمە لە ڕۆمانیی "من ئەفسانەم" ـی نوسەری ئەمریکی ریچارد ماتیسۆن وەرگیراوە، کە ئەمەش سێیەمین فیلمە لەم ڕۆمانەوە سەرچاوەیان گرتووە، دوای دوو فیلمەکەی تر "دواھەمین پیاوی سەر زەوی" ساڵی ١٩٦٤ و فیلمی "ئۆمێگا مان" ساڵی ١٩٧١.

لێرەدا "ویڵ سمیث" پاڵەوانی فیلمەکەیە و ڕۆڵی "ڕۆبێرت نیڤیڵ" ـی شارەزا لە ڤایرۆسەکان دەبینێ، کە تەنیا ئەو لە ژیان دا ماوە لە شارەوە، دوای ئەوەی ھەموو ئەوانی تر توشی ڤایرۆسێک دەبن و دەگۆڕێن بۆ توشبوو کە تەنھا لە شوێنە تاریکەکان دا دەژین، پاڵەوانی فیلمەکە ھەوڵ دەدا چارەسەرێک بۆ نەخۆشییەکە بدۆزێتەوە و مرۆڤایەتی ڕزگار بکات.

## چیڕۆکی فیلمەکە
دوای بڵاوبونەوەی ڤایرۆسێکی ترسناک و بکوژ ساڵی ٢٠٠٩، ڕۆبێرت نیڤیل شارەزایی ڤایرۆسەکان تاکە کەسە کە ڕزگاری بووە و توشی ڤایرۆسکە نەبووە لە نیویۆڕک یاخود ڕەنگە لە جیھان دا. لە ساڵی ٢٠١٢ دا ڕۆبێرت نیڤیل لە ڕێگەی پڕۆگرامێکی ھەواڵی و دۆکیومێنتارییەوە ئەوە دەدۆزێتەوە کە ئەم ڤایرۆسە ترسناکە لە دەرئەنجامی دەستکاریکردنی تایبەتمەندی بۆماوەیی ڤایرۆسی سورێژەوە بەرھەم ھاتووە لە پێناوی بەکارھێنانی وەکو چارەسەری ژێرپەنجە بەڵام دواتر ئەم کارەساتەی لێ دروست ڤووە کە رێژەی ٩٠% ـی دانیشتوانی جیھان لەناودەچن لە دەرئەنجامی توشبوون بەم ڤیرۆسە، وە ٩% ـی ئەوانەی کە ماونەتەوە و نەمردوون تووشبوون و ناتوانن خۆیان بدەنە بەر تیشکی خۆر و ڕووناکی ئەمەش وای کردوە لە شوێنە تاریکەکان دا خۆیان حەشار بدەن لە کاتی ڕۆژدا، ئەوەشی کە ماونەتەوە ١% ی خەڵکی ئەوانە زۆر کەمن کە بەرگریان ھەیە دژی ئەم ڤایرۆسە، ئەمانیش زۆربەیان ڕاوکراون و لەناوبردراون لە لایەن توشبووەکانەوە وە ھەندێکیان کۆتاییان بە ژیانی خۆیان ھێناوە لە ئەنجامی ئەو کارەساتەی ڕووی لە مرۆڤایەتی کردوە، ئەمەش وا دەکا کە ڕۆبێرت نیڤیل ھەست دەکا کە تەنیا ماوەتەوە لە ژیان دا.

ڕۆبێرت نیڤیل ڕۆژەکانی بە ھەوڵدان بۆ دۆزینەوەی چارەسەری بۆ ئەم ڤایرۆسە بەسەر دەبات و بەدوای خۆراکی پارێزراو دا دەگەڕێ بۆ خۆی، وە دەچێتە شەقامی باشوری کەناراو و لەوێوە پەیام دەنێرێت و بانگەواز دەکات لە سەر شەپۆڵە جیاوازەکانی ڕادیۆ لە پێناوی گەڕان و دۆزینەوەی ڕزگاربووەکانی تر.

پەیامی ڕۆژانەی ڕۆبێرت نیڤیل:من لە نیویۆرک دەژیمپەیام لە ھەموو شەپۆڵەکانی "ئەی ئێم"ـەوە دەنێرمھەموو ڕۆژێک لە نیوەی ڕۆژ دا لە شەقامی کەناری باشور دەبم کاتێک خۆر لە ناوەڕاستی ئاسمانەئەگەر تۆ لە دەرەوەییاخود ھەر کەسێک کە لە دەرەوەیەدەتوانم خۆراکی بۆ دابین بکەمدەتوانم شوێنی مانەوەی بۆ دابین بکەمدەتوانم ئاسایشی بۆ دابین بکەمھەر کەسێکتکادەکەمئێوە بەتەنھا نینئەوەی تەنیایی ڕۆبێرت دەشکێنێ سەگەکەیەتی "سام" وە قسەکردن لەگەل پەیکەری مرۆڤی دوکانەکان. وە لە دیمەنی گێڕانەوەیی دا دەردەکەوێ کە خێزانەکەی و منداڵەکەی مردونە لە کاتی ڕوودانی تێکشکانی کۆپتەرەکە لە ئەنجامی پشێوی بارودۆخەکە، لە کاتی گواستنەوەیان دا لە شارەکە بەر لە داخستنی شارەکە بەھۆی دۆخی تەندروستییەوە -بەر لە سێ ساڵ.

ڕۆبێرت بیر دەکاتەوە کە چارەسەری ڤایرۆسەکە لە ڕێگەی پێکھاتەی خوێنەوە دەربھێنێت لەوانەی کە دەگمەنن و ئەم دژە ڤایرۆسەیان ھەیە، ھەڵدەستێ بە ڕاوکردن و گرتنی ژنێکی توشبوو ەل پێناو ئەنجامدانی تاقیکردنەوە لە سەری لەو تاقیگە تایبەتییەی کە ھەیەتی لە ماڵەکەی دا، ھەوڵی چارەسەری ژنەکە دەدا و سەرکەوتوو نابێت، لە کاتی دەرچونێکی دا بۆ دەرەوە ڕۆبێرت دووچاری ھەمان تەڵەکە دەبێتەوە کە دروستی کرد بۆ ئافرەتەکە و ڕاوی کرد، ئەمجارە خۆی بە داوەکەوە دەبێت، دوای ئەوەی لە ھۆش خۆی دەچێ و بەئاگادێتەوە کات نزیکەی خۆرئاوابوونە زۆر ھەوڵ دەدا خۆی ڕزگار بکات بەر لە خۆرئاوابوون تاوەکو دووچاری ھێرش کردنە سەر نەبێتەوە لە لایەن توشبووەکانەوە، لە کاتی ھەڵاتنی دا دوچاری ھێرش دەبێتەوە لە لایەن سەگە توشبووەکانەوە، بەرەنگاریان دەبێتەوە بە ھاوکاری سەگەکەی"سام"، سەگەکەی لەم شەڕەدا خراپ بریندار دەکرێت لەلایەن سەگە توشبووەکانەوە، ڕۆبێرت سەگەکەی دەگەیەنێتەوە ماڵ و پشکنینی بۆ دەکات، بۆی ئاشکرا دەبێ کە سەگەکەی توشبووە، سەگەکەی ھەوڵدەدا ھێرشی بکاتە سەر ئەویش بە ناچاری دەیخنکێنێ، بەمەش ڕۆبێرت دووجاری خەمۆکی و نیگەرانیەکی زۆر دەبێت لە دەرئەنجامی ھەستکردن بە تەنیایی دوای نەمانی سەگەکەی.

دوای کوژرانی سەگەکەی دەچێتە دەرەوە و بە سەیارەکەی دەسوڕێتەوە تاوەکو توشبووەکان لەناو ببات، نزیکە ڕۆبێرت بکوژن لە ئەنجامی ھێرش کردنە سەری، لەو کاتەدا ژنێکی ڕزگار بوو بەناوی "ئانا" کە منداڵیکی لەگەڵ دایە ڕۆبێرت ڕزگار دەکات، لە وڵایەتی ماریلاندەوە ھاتوون دوای ئەوەی لە ڕێگەی ڕادیۆوە گوێبیستی بانگەوازەکەی ڕۆبێرت بوونە. 

ئانا بۆی دەگێڕێتەوە کەچۆن خۆی منداڵەکەی ڕزگاریان بووە تاوەکو ئێستا و پێی دەڵێ پێویستە بچن بۆ سەربازگەی ڕزگاربووان لە ڤیرمۆنت. خانووەکەی ڕۆبێرت دووچاری ھێرش دەبێتەوە لەلاین توشبووەکانەوە دوای ئەوەی شوێنەکەیان دەدۆزنەوە، ڕۆبێرت ھەوڵ دەدا ڕووبەڕوویان بوەستێتەوە و بیانوەستێنێ بەڵام ناتوانێ، دواتر بۆی دەردەکەوێ ئەو ژنە توشبووەی کە ھەوڵی چارەسەرکردنی دا بەرەو باشتربوون چووە، نمونەیەک لە خوێنەکەی وەردەگرێت و دەیدا بە "ئانا" و داوای لێ دەکا لە شوێنێک خۆی حەشاربدا تاوەکو بەیانی، ئەویش بەرەڕوویان دەڕوات و بەرەنگاری توشبووەکان دەبێەوە، ھیچ ڕێگەیەک نادۆزێتەوە بۆ وەستاندنیان بۆیە پەنا دەباتە بەر خۆتەقاندنەوە پێیان دا، لە ڕۆژی داتر دا ئانا دەچێتە سەربازگەی ڕزگاربووان و ئەو پێکھاتەیەی پێیە کە ھەموو جیھان ڕزگار دەکات. دواتر نوسەر، بە نوسینەکەی دا دەچێتەوە و کۆتایی فیلمەکەی دەگۆڕێ، بەجۆرێک کە ڕۆبێرت لەگەڵ سەرۆکی توشبووەکان دا قسەدەکات و ژنە توشبووەکەیان پێدەداتەوە، بەمەش ڕێگە دەدەن لە گەڵ ئانا و منداڵەکەدا بڕۆن، بەم چەشنەش ڕۆبێرت و ئانا بەرەو سەربازگەی ڕزگاربووان بەڕێ دەکەون.

## ئەمانەش ببینە
* دوایینی ئێمە

## پەراوێزەکان

پۆل:فیلمە ئەمریکییەکان
پۆل:فیلمەکان بە زمانی ئینگلیزی
پۆل:فیلمەکانی ٢٠٠٧
پۆل:فیلمە ئەهریمەنەکانی دەیەی ٢٠٠٠
پۆل:فیلمی ئەکشنی خەیاڵی زانستی دەیەی ٢٠٠٠
پۆل:فیلمی ئەکشنی زانستی ئەمریکی
پۆل:ئەو فیلمانەی لە نیویۆرک وێنەیگیراون
پۆل:ئەو فیلمانەی جووڵە بەکاردەهێنن
پۆل:فیلمەکانی ئایماکس
پۆل:فیلمە ئەمریکییەکانی دەیەی ٢٠٠٠
پۆل:فیلمەکانی دەیەی ٢٠٠٠ بە زمانی ئینگلیزی
پۆل:فیلمە ئەھریمەنەکانی دەیەی ٢٠٠٠
پۆل:فیلمە ئەکشنییە ھەستبزوێنە ئەمریکییەکان
پۆل:فیلمە ھەستبزوێنە خەیاڵییە زانستییە ئەمریکییەکان
پۆل:فیلمە ئەمریکییەکان دەربارەی مانەوە
پۆل:فیلمەکان لە بەرھەمھێنانی نیل ئێچ مۆریتز
پۆل:فیلمەکان کە لەلایەن جەیمس نیوتن ھاواردەوە تۆمارکراون
پۆل:ئەو فیلمانەی لە ساڵی ٢٠١٢ داندراون
پۆل:ئەو فیلمانەی لە نیویۆرک داندراون
پۆل:ئەو فیلمانەی لە داھاتوودا داندراون
پۆل:فیلمەکان کە لە نیوجیرسی وێنەیان گیراوە
پۆل:ئەو فیلمانەی جووڵە بەکاردەھێنن
پۆل:فیلمەکانی ئۆرجیناڵ فیلمز
پۆل:فیلمەکانی ڤیلەیج ڕۆدشۆ پیکچەرز
پۆل:فیلمەکانی وارنەر برۆس
پۆل:فیلمە خوێنمژە ئەمریکییەکان
پۆل:فیلمە ئەکشنییە زانستییە ئەمریکییەکان
پۆل:فیلمەکان لەسەر بنەمای ڕۆمانە ترسناکە ئەمریکییەکان
پۆل:فیلمەکان لە بەرھەمھێنانی ئاکیڤا گۆڵدسمان